Durant la seva existència, van publicar un EP de cinc cançons, "Que pagui Pujol", el 1986, (posteriorment reeditat com a LP i CD amb temes extra), un LP, "Esventats", el 1990, i van participar en diverses recopilacions, destacant el casset "Nicaragua Rock 10-5-86", el qual recull la seva actuació en aquell festival solidari amb la Revolució Sandinista. Els seus enregistraments van ser recopilats en el CD "Que pagui Pujol + Esventats + Extres" pel segell discogràfic BCore Disc l'abril de 2008.L'any 2021, es va anunciar la realització d'un documental mitjançant una campanya de micromecenatge sobre la història del grup amb el propòsit d'animar les noves fornades de bandes punk i amb el testimoni de Kortatu, La Polla Records, Subterranean Kids i BAP!, entre altres.